Waarvoor het Hy gekom en vir wie het hy kom loskoop van die sonde af? Wanneer ons hierdie vrae antwoord, mag die rede hoekom die wet ‘n “moet” inhet, dalk begin sin maak.
Rom 3:19 Nou weet ons dat alles wat die wet sê, hy dit sê vir die wat onder die wet is, sodat elke mond gestop en die hele wêreld voor God doemwaardig kan wees;
Die interessante gedagte van die punt is egter dat , net die wat onder die wet was, die wet kon oortree, omdat dit net aan hulle gegee is. Daarom, kon net ‘n Israeliet die wet oortree. Die ander mense, soos die Feresiete en Amoriete, het geen belang by hierdie wet gehad nie, hulle het hul eie gode gehad en hul eie wette.
Sonde is die oortreding van die wet en jy kan net ‘n wet oortree as jy onder die gesag van daardie wet geplaas is. Dit is dan ook wat by Sinai gebeur het in Exodus 19.
Ek glo dat elke mens wil sê dat hy beslis vir alle mense gekom het, maar die vraag is, is dit werklik die waarheid volgens die woord van God? Hier is letterlik ‘n sak vol bewyse dat Hy nie vir alle mense gekom het nie, maar ons verkies om dit oor te slaan, want dit is nie menslik nie en nie reg in ons eie oë om so te praat en te dink nie. In die eeu van menseregte is hierdie ‘n groot probleem. Hoe durf ons sê dat Jesus net vir sekere mense gekom het?
Isa 9:7 (9:6) tot vermeerdering van die heerskappy en tot vrede sonder einde, op die troon van Dawid en oor sy koninkryk, om dit te bevestig en dit te versterk deur reg en deur geregtigheid, van nou af tot in ewigheid. Die ywer van die HERE van die leërskare sal dit doen.
Hier sê Jesus baie duidelik aan die 12 dat hulle moet gaan na die verlore skape van die huis van Israel. Kan dit dalk wees dat hulle sy volk is. Of, kom ons kyk na die negatiewe kant daarvan. Moenie gaan nie die Samaritane nie. As alle mense op aarde dan sy volk is, hoekom moes die disipels nie na die Samaritane toe gaan nie?
Hier het Jesus alreeds duidelik in sy eie woorde verklaar waarom Hy gekom het, terwyl die bybel in geheel oor dieselfde saak getuig, soos deur die profete. Watter gronde het ons dan om sy woorde op alle mense van toepassing te maak? Maar ons doen dit maar in elk geval , miskien is dit net ons eie pogings om te probeer om meer genadig te wees as God. Wat ookal die rede is, dit is ‘n dwaalleer. Hy het gekom vir sy eie, vir niemand anders nie.
Isa 53:8 Uit die druk en uit die strafgerig is Hy weggeneem; en onder sy tydgenote—wie het daaroor gedink dat Hy afgesny is uit die land van die lewendes? Ter wille van die oortreding van my volk was die plaag op Hom.
Ek weet nie of die woord van God dit enigsins duideliker kon stel as wat dit hier gegee is nie. Soos ons so graag vir mekaar vertel, die ou testament is vir Israel gegee. Dit beteken dan ook dat die woorde van die ou testament ook vir Israel bedoel was. As dit die geval is, soos wat ek glo die meeste mense mee sal saamstem, dan weet ons ook dat die profete deel was van die Ou Testament en dit sluit Jesaja in. So as die profesie dan sê dat die oortredinge van sy volk op Hom gerus het. Hoe kan ons dit op alle mense van toepassing maak? Dit word tog baie duidelik hier gesê dat Hy die sonde van sy eie volk gedra het.